U-I-118/94
Natisni
Opravilna št.:
U-I-118/94
Datum odločitve:
1. 12. 1994
Objavljeno:
OdlUS III, 132
ECLI:
ECLI:SI:USRS:1994:U.I.118.94
Akt:
Zakon o lokalni samoupravi (Ur. list RS, št. 72/93 in 57/94) (ZLS), 87. čl.
Izrek:
Postopek za oceno ustavnosti 87. člena zakona se ustavi.
Evidenčni stavek:
Ustavno sodišče ustavi postopek, če je med postopkom ocene ustavnosti izpodbijana določba zakona zaradi sprejetja njegovih sprememb in dopolnitev prenehala veljati, ne gre pa za primer iz 47. člena Zakona o Ustavnem sodišču (Uradni list RS, št. 15/94).
Geslo:
Ustavitev postopka za oceno ustavnosti zakonske določbe zaradi prenehanja njene veljavnosti med postopkom.
Ustanavljanje pokrajin v sistemu lokalne samouprave.
Pravna podlaga:
Ustava, 140., 143 in 147. čl.
Zakon o Ustavnem sodišču RS (ZUstS), 6. in 47. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Skupina poslancev Državnega zbora
Datum vloge:
26. 5. 1994
Vrsta odločitve:
sklep
Vrsta rešitve:
ustavitev
Dokument:
US17296
Dokument v PDF obliki:
U-I-118-94.pdf
115 KB
Prenesite datoteko
U-I-118/94-5
1/12-1994
S K L E P
Ustavno sodišče je v postopku za oceno ustavnosti, začetem na zahtevo skupine poslancev Državnega zbora, na seji dne 1/12-1994
s k l e n i l o:
Postopek za oceno ustavnosti 87. člena Zakona o lokalni samoupravi (Uradni list RS, št. 72/93 in 57/94) se ustavi.
O b r a z l o ž i t e v
A.
1. Predlagatelji so vložili zahtevo za oceno ustavnosti 87. člena Zakona o lokalni samoupravi, kot je bil objavljen v Uradnem listu Republike Slovenije št. 72/93. V njej navajajo, da je izpodbijani člen v neskladju z Ustavo, ker kot zadnji člen v poglavju o pokrajini določa, da se določbe tega poglavja "uporabljajo, kolikor občine, ki ustanovijo širšo lokalno skupnost, ne odločijo drugače". Tako zapisana določba 87. člena Zakona po mnenju predlagateljev spreminja celotno poglavje o pokrajini v povsem nezavezujoče, kar naj bi bilo v izrecnem nasprotju z ustavnimi določbami o tem, kaj naj se glede pokrajin in širših lokalnih skupnosti uredi z zakonom (140., 143. in 147. člen Ustave). Zakon v poglavju o pokrajini povzema tudi nekatere ustavne določbe (npr. določbe 140. in 143. člena Ustave), ki govorijo o prenašanju pristojnosti države na pokrajine in zagotavljanju sredstev za njihovo izvajanje, izpodbijani člen pa naj bi ustvarjal vtis, da gre le za nezavezujoče določbe, čeprav so neposredno povzete iz Ustave.
2. Državni zbor v svojem odgovoru navaja, da je zahteva glede na razloge, ki so v njej navedeni, vsebinsko utemeljena in da bo njegova Komisija za lokalno samoupravo predlagala spremembo izpodbijane določbe Zakona.
B.
Državni zbor je sprejel Zakon o spremembah in dopolnitvah Zakona o lokalni samoupravi na seji dne 16/9-1994, objavljen pa je bil v 57. številki Uradnega lista Republike Slovenije z dne 29/9- 1994. Med spremenjenimi členi je tudi 87. člen, katerega besedilo je bilo v celoti nadomeščeno z novim in po vsebini drugačnim.
Ker je na ta način izpodbijana določba po vsebini prenehala veljati, ne gre pa za primer iz 47. člena Zakona o Ustavnem sodišču (Uradni list RS, št. 15/94), je Ustavno sodišče postopek ustavilo.
C.
Ustavno sodišče je sprejelo ta sklep na podlagi 6. in 47. člena Zakona o Ustavnem sodišču v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek